Stade de l'Amitié

Stade de l’Amitié Général Mathieu Kérékou (srpskohrvatski: Stadion prijateljstva General Mathieu Kérékou) je multifunkcionalni stadion u Cotonouu, u Beninu. S kapacitetom od 20,000 sjedećih mjesta, Stade de l’Amitié je nacionalni stadion beninske nogometne reprezentacije, a prvoligaški klub ASPAC FC ga koristi za svoje ligaške utakmice; uz nogomet, stadion se koristi i za atletske mitinge. Stadion je izgrađen 1982. godine, a njegovu izgradnju u potpunosti je isfinancirala NR Kina; izgradnja je koštala oko $10,000,000. Nakon što ga je FIFA 2007. godine proglasila za stadion koji ne udovoljava tehničkim uvjetima, izvršene su renovacije, a 2016. godine je Kina ponovo pristala uložiti novac u obnovu stadiona. Aktualno ime dobio je u prosincu 2015. godine, kada ga je tadašnji predsjednik Thomas Boni Yayi imenovao u čast bivšeg beninskog predsjednika, generala Mathieua Kérékoua.